Diari Oficial de la Generalitat Valenciana


Sumari del DOGV 6009, del 08-05-2009 (2009/5049)

RESOLUCIÓ de 27 d'abril de 2009, de la Direcció General d'Administració Autonòmica, per la qual s'executa la Sentència número 89/2007, de 15 de gener de 2007, del Jutjat Contenciós Administratiu número 7 de València.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6009

Data del DOGV
:   08-05-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/5049


Data del document
:   27-04-2009

Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 27 d'abril de 2009, de la Direcció General d'Administració Autonòmica, per la qual s'executa la Sentència número 89/2007, de 15 de gener de 2007, del Jutjat Contenciós Administratiu número 7 de València. [2009/5049]  
Vista la Sentència núm. 89/07, de 15 de gener de 2007, del Jutjat Contenciós Administratiu número 7 de València, dictada en el recurs contenciós administratiu, procediment abreujat núm. 700/05, la resolució literal del qual diu:  
«Que s'estime el recurs contenciós administratiu interposat per la recurrent, María Concepción Burguera Nadal, contra la Resolució de 3 d'octubre de 2005, dictada pel director general d'Administració Autonòmica, per la qual es deixa sense efecte, des del 4 d'octubre de 2005, la Resolució de 17 de juny de 1997, per la qual es concedia la Comissió de Servei del lloc núm. 14.532, Resolució que s'anul·la, així com les adoptades a raó de la meritada, i es reconeix com a situació jurídica individualitzada el dret que assisteix la Sra. Burguera a continuar ocupant, en comissió de serveis, el lloc 14.532, fins en tant es cobrisca per funcionari pertanyent al cos superior d'Interventors i Auditors.»  
Vista la Sentència 25/2009, de 7 de gener de 2009, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, que assumeix i confirma la Sentència número 89/07, de 15 de gener de 2007, del Jutjat Contenciós Administratiu número 7 de València, dictada en el Recurs Contenciós Administratiu, procediment abreujat núm. 700/2005.  
Atés el que disposen l'article 118 de la Constitució Espanyola i l'article 17.2 de la Llei Orgànica del Poder Judicial, que estableixen l'obligatorietat de complir les sentències i la resta de resolucions fermes dictades per jutges i tribunals.  
Per tot això, fent ús de les competències que legalment tinc conferides i en execució de l'esmentada Sentència, resolc:  
Primer  
Reconéixer, com a situació jurídica individualitzada, el dret que assisteix María Concepción Burguera Nadal, funcionària de carrera, grup A, administració general, NRP 24623882P6, a continuar ocupant, en comissió de serveis, el lloc 14.532, interventor delegat adjunt, de la Conselleria d'Economia, Hisenda i Ocupació, fins tant en quant es cobrisca per funcionari pertanyent al cos superior d'Interventors i Auditors.  
Segon  
Anul·lar, per ser contrària a dret, la Resolució del director general d'Administració Autonòmica, de 3 d'octubre de 2005, per la qual es deixa sense efecte, des del 4 d'octubre de 2005, la Resolució de 17 de juny de 1997, per la qual es va concedir a la recurrent una comissió de serveis en el lloc 14.532, així com les adoptades a raó de la meritada.  
Contra la present resolució podrà interposar-se incident d'execució de sentència, davant del Jutjat Contenciós Administratiu número 7 de València, d'acord amb el que disposa l'article 109 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 27 d'abril de 2009.- El director general d'Administració Autonòmica: Pedro Javier García Ribot.